Monumenti u Siti Storiċi f'Kaesong

Il-Monumenti u s-Siti Storiċi f'Kaesong huma Sit ta' Wirt Dinji tal-UNESCO f'Kaesong, il-Korea ta' Fuq. Is-sit jikkonsisti minn 12-il komponent separat, li flimkien jixhdu l-istorja u l-kultura tad-dinastija Koryo mis-sekli 10 sa 14. Il-konfigurazzjoni ġeomantika tal-eks belt kapitali ta' Kaesong, il-kumpless ta' palazzi, ta' istituzzjonijiet u ta' oqbra, il-ħitan difensivi u d-daħliet tagħha jinkorporaw il-valuri politiċi, kulturali, filosofiċi u spiritwali ta' era kruċjali fl-istorja tar-reġjun. Fost il-monumenti li tniżżlu bħala Sit ta' Wirt Dinji tal-UNESCO hemm osservatorju astronomiku u meteoroloġiku, żewġ skejjel (inkluż waħda ddedikata għall-edukazzjoni tal-uffiċjali nazzjonali) u stele kommemorattivi. Is-sit huwa xhieda tat-tranżizzjoni mill-Buddiżmu għan-Neo-Konfuċjaniżmu fil-Lvant tal-Asja u tal-assimilazzjoni tal-valuri kulturali, spiritwali u politiċi tal-istati li kienu jeżistu qabel l-unifikazzjoni tal-Korea taħt id-dinastija Koryo. L-integrazzjoni tal-kunċetti Buddisti, Taoisti, tal-Konfuċjaniżmu u ġeomantiċi toħroġ fid-dieher fl-ippjanar tas-sit u fl-arkitettura tal-monumenti tiegħu.

 Sit ta' Wirt Dinji 
Il-Monumenti u s-Siti Storiċi f'Kaesong ġew iddeżinjati bħala Sit ta' Wirt Dinji tal-UNESCO fl-2013. Is-sit għandu erja ta' 494.2 ettaru b'żona ta' lqugħ ta' 5,222.1 ettaru.

Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet".

 Komponenti 
Is-sit huwa magħmul minn 12-il komponent separat. Ħamsa minnhom jagħmlu parti mis-sit usa' tas-Swar ta' Kaesong.
NruKomponentRitratt1Il-Palazz ta' Manwoldae u Chomsongdae f'Kaesongħolqa=https://en.wikipedia.org/wiki/File:%EB%A7%8C%EC%9B%94%EB%8C%80.jpg|150x150px2Is-Swar ta' Kaesong Is-Swar ta' Palocham
 Is-Swar Esterni
 Is-Swar Interni
 Parti mis-Swar ta' Kaesong Walls
 Parto oħra mis-Swar ta' Kaesongħolqa=https://en.wikipedia.org/wiki/File:Castle_walls_near_Kaesong_around_1910s,_Photo-No.5058.jpg|150x150px3Id-Daħla ta' Namdae f'Kaesongħolqa=https://en.wikipedia.org/wiki/File:Nam_Gate_in_Kaesong_(5063812320).jpg|150x150px4Koryo Songgyungwanħolqa=https://en.wikipedia.org/wiki/File:Kaesong-Museum-Building-2014.jpg|150x150px5Is-Suwon ta' Sungyangħolqa=https://en.wikipedia.org/wiki/File:%EA%B0%9C%EC%84%B1_%EC%88%AD%EC%96%91%EC%82%AC%EC%9B%90_%ED%98%84%ED%8C%90.jpg|150x150px6Il-Pont ta' Sonjuk u l-Monumenti ta' Phyochungħolqa=https://en.wikipedia.org/wiki/File:Sonjuk_Bridge,_part_of_Historic_Monuments_and_Sites_in_Kaesong_around_1910s,_Photo-No.5080.jpg|150x150px7Il-Mawżolew tar-Re Wang Konħolqa=https://en.wikipedia.org/wiki/File:Tomb_of_Wang_Geon_-_Kaesong07.jpg|150x150px8Il-Mawżolew tar-Re Kongminħolqa=https://en.wikipedia.org/wiki/File:Tomb_at_Kaesong_(5063812324).jpg|150x150px

 Referenzi 

Kategorija:Siti ta' Wirt Dinji Kulturali
Kategorija:Siti ta' Wirt Dinji fil-Korea ta' Fuq
Kategorija:Monumenti
Kategorija:Korea ta' Fuq